open-index/open-wikipedia-markdown huggingface dataset:
Citokinas

**Citokinai** – maži baltymai, kurie yra svarbūs ląstelių signalizacijai. Jų išsiskyrimas turi įtakos aplinkinėms ląstelėms. Citokinai dalyvauja autokrininėje signalizacijoje, parakrininėje signalizacijoje ir endokrininės sistemos signalizacijoje kaip imunomoduliatoriai. Jų skirtumai nuo hormonų vis dar yra tiriami. Citokinais gali būti chemokinai, interferonai, interleukinai, limfokinai. Citokinai gaminami įvairių ląstelių, įskaitant imunines ląsteles, pavyzdžiui, makrofagus, B limfocitus, T limfocitus, taip pat endotelio ląsteles, fibroblastus, ir įvairias stromos ląsteles; citokinai gali būti pagaminti daugiau nei iš vienos rūšies ląstelių.

Jie veikia per receptorius, ir yra ypač svarbūs imuninei sistemai; citokinai moduliuoja pusiausvyrą tarp humoralinės ir ląstelių pagrindo imuninės sistemos atsako, ir jie reguliuoja brendimo, augimo ir ypač ląstelių populiacijas. Kai kurie citokinai stiprina arba slopina kitų citokinų veiksmus.

Jie skiriasi nuo hormonų, kurie taip pat yra svarbios ląstelių signalinės molekulės, hormonai cirkuliuoja mažiau įvairios koncentracijos ir yra sudaryti iš specifinių rūšių ląstelių.

Jie yra svarbūs sveikatai ir ligoms, ypač priimant atsaką į infekciją, tai yra imuninės sistemos atsakas į uždegimus, traumas, sepsį, vėžį, ir reprodukciją.

## Atradimas
Interferonas-alfa, interferonas I tipo, 1957 m., buvo nustatyti kaip baltymai, kuriuose įsiterpia virusų replikacijos. Interferono-γ veikla (vienintelis interferono II tipo klasės narys) buvo aprašyta, 1965 m.; tai buvo pirmasis nustatytas limfocitų mediatorius.

1969 m. Dudley Dumonde siūlomas terminas „lymphokine“ apibūdina baltymų išsiskyrimą iš limfocitų ir  baltymų, gautų iš makrofagų ir monocitų kultūra buvo vadinama „monokines“. Kai mokslininkai išsiaiškino daugiau, buvo suprasta, kad šie baltymai  buvo dalis platesnės klasės baltymų, dalyvaujančių savigynoje, ir turėtų būti vadinamas citokinais.

## Skirtumas nuo hormonų
Paprastai hormonai cirkuliuoja 10-9 M koncentracija. Priešingai, kai kurie citokinai cirkuliuoja 10-12 M koncentracija, kuri gali padidėti iki 1000 kartų traumos ar infekcijos metu. Beveik visi citokinai, o ypač endo/epitelio ląstelės yra stiprūs gamintojai, priešingai, hormonai, pvz., insulinas, yra išskiriami iš atskirų liaukų. Tačiau reikia daugiau mokslinių tyrimų šioje srityje.

## Šaltiniai
Intelektualus agentas

Dirbtiniame intelekte, **intelektualus agentas** (IA) – tai autonominis objektas, kuris aplinką stebi jutiklių (arba sensorių) pagalba ir veikia aplinką aktuatorių (arba vykdomųjų įrenginių) pagalba, ir kryptingai veikia siekdamas tikslų (t. y. jis yra racionalus agentas). Intelektualūs agentai taip pat gali mokytis arba panaudoti žinias tam, kad pasiektų savo tikslus. Jie gali būti labai paprasti arba labai sudėtingi, pavyzdžiui, intelektualiu agentu yra refleksinė mašina, tokia kaip termostatas, taip pat intelektualiu agentu yra žmogus, taip pat intelektualiu agentu yra bendruomenė žmonių, kurie dirba kartu, siekdami bendro tikslo.

## Išnašos
Aktuatorius

**Aktuatorius** (arba **vykdomasis įrenginys**) – mašinos komponentas, atsakingas už judėjimą arba mechanizmo ar sistemos kontroliavimą.

Aktuatoriui yra reikalingas valdymo signalas ir energijos šaltinis. Valdymo signalas yra santykinai mažos galios. Valdymo signalu gali būti elektrinė įtampa arba srovė, pneumatinis arba hidraulinis slėgis, gali būti ir žmogaus fizinė jėga. Tiekiamos energijos šaltiniu gali būti elektros srovė, hidraulinio skysčio slėgis arba pneumatinis slėgis. Aktuatorius į valdymo signalą reaguoja, energiją (iš energijos šaltinio) paversdamas į mechaninį judėjimą.

Aktuatorius – tai mechanizmas, kurio pagalba valdymo sistema daro poveikį aplinkai. Valdymo sistema gali būti paprasta (paprasta mechaninė arba elektroninė sistema), programinė įranga (pavyzdžiui, spausdintuvo tvarkyklė, roboto valdymo sistema), žmogaus kūnas arba bet kokia kitokia įvestis.

## Šaltiniai
Makarska

**Makarska** () – miestas prie Adrijos jūros, Splito–Dalmatijos apskrityje, Kroatijoje. Nutolęs 60 km į pietryčius nuo Splito ir 140 km į šiaurės vakarus nuo Dubrovniko. 13 834 gyventojai (2011 m. duomenys).

Svarbus turizmo centras, įsikūręs tarp Adrijos jūros ir Biokovo kalnų. Palmių apsuptoje promenadoje yra daug kavinių, barų, parduotuvių. Prie pat pakrantės yra keli dideli viešbučiai, vieta kempingui.
	
Makarskos centras yra senamiestis: siauromis, akmens grįstomis gatvėmis. Bažnyčios aikštėje yra gėlių ir vaisių turgus bei pranciškonų vienuolynas. Jame laikoma didžiulė kolekcija jūros kriauklių.

## Galerija

Adria zwischen Omis und Makarska IMG 8247.jpg|Makarskos rivjera
Makarska II.jpg|Uostas
Dotelų kalba

**Dotelų kalba** (डोटेली = *Ḍoṭelī*) – indoarijų kalba, paprastai laikoma vakarine nepalų kalbos tarme. Vartojama pačioje vakarinėje Nepalo dalyje, Dočio (*Ḍoṭī*) krašte. Labai panaši į kumaonų kalbą, vartojamą kaimyninėse Indijos srityse. Kalbančiųjų skaičius – apie 800 tūkst. žmonių. Dotelų kalba užrašoma devanagari raštu.

Išskiriamos 4 dotelų šnektos: baitadeli, badžhangi nepali, darčuli ir dotjali.

2015 m. dotelų kalba pripažinta kaip viena iš oficialių Nepalo kalbų.

## Nuorodos
*
Ukrainietiškoji Vikipedija

**Ukrainietiškoji Vikipedija** (, *Ukrayins’ka Vikipediya*) – Vikipedija ukrainiečių kalba. 2025 m. vasario 6 d. joje buvo daugiau nei 1,3 mln. straipsnių.

Projektas startavo 2004 m. sausio 30 d. 2020 kovo 23 d. publikuota 1 mln. straipsnių.

Po 2022 m. Rusijos invazijos į Ukrainą Vikipedijos populiarumas ukrainiečių kalba nuosekliai auga dėl neigiamo ukrainiečių nusistatymo rusų kalbos atžvilgiu.

## Šaltiniai
Levaniškių akmuo

**Levaniškių akmuo**, arba **Geležinė boba** – mitologinis akmuo, esantis Molėtų rajone, Čiulėnų seniūnijoje, Levaniškių kaime, 0,6 km į rytus nuo kelio . Stambus riedulys slūgso miškelyje, prie vadinamojo Kačergoraisčio vakarinio pakraščio. Prie objekto išlikęs informacinio ženklo betoninis stovas. Akmuo iš dalies suskaldytas, smarkiai apkerpėjęs, apsamanojęs, supamas vešlių brūzgynų, sunkiai pasiekiamas (nėra tako).

Levaniškių akmuo nuo 1992 m. yra regioninės reikšmės mitologinis paminklas (unik. kodas ).

## Duomenys

Natūralus riedulys yra rausvas stambiagrūdis granitas, perskeltas į tris dalis, didžioji dalis 2,6 m ilgio rytų vakarų kryptimi ir 2,6 m pločio rytiniame gale, bei 1,6 m pločio vakariniame gale, iki 1,1 m aukščio, mažesnioji akmens dalis 1,1x1 m dydžio ir iki 0,9 m aukščio, trečioji – išvežta statyboms. Didesniojo akmens vakariniame šone yra du vienas kitam statmeni grioveliai. Tai akmens skaldymo žymės, vienas jų 90 cm ilgio, kitas – 135 cm ilgio, griovelių plotis 4-6 cm.

Akmuo iki skaldant buvo apie 5,7 m ilgio šiaurės vakarų-pietryčių kryptimi, iki 2,25 m pločio, 1,1 m aukščio. Maždaug už 40 m į šiaurės vakarus nuo  akmens, ant kalvelės, yra 26 stambokų akmenų pusratis. 

## Padavimai

Pirmą kartą akmenį norėta suskaldyti statant Molėtų bažnyčią, vėliau - mėginant dirbti girnas. 

Padavimai įvairūs: pasak vienų, tai esanti suakmenėjusi moteris, vadinama Geležine boba, kiti aiškiai nebenurodo, jog akmeniu pavirto boba: *„senų senovėje buvo tokia boba su geležine kačerga ir ji vaikščiojusi ir žmones mušusi su kačerga. Paskiau, sako, ji palindus žemėsna. Tas akmuo panašus į bobą (...)“*. Likusieji variantai kalba, jog po akmeniu *„sėdinti boba, kuri geležimi pavirtusi“*, be to, ja kaimo žmonės baugindavo vaikus, buvo tikima, jog vėlai vakare ta boba mažus vaikus gaudanti ir nešanti po akmeniu. Raistą, prie kurio guli geležinė boba, žmonės pavadino Kačergoraisčiu.

## Šaltiniai

## Nuorodos

* Vykintas Vaitkevičius. Žmonės, pavirtę akmenimis
Kazimieras Račinskis

**Kazimieras Janas Nepomukas Račinskis** (1739 m. kovo 2 d. Voinovicai – 1824 m. vasario 25 d.) – Lenkijos armijos generolas, Karūnos dvaro maršalka, Nuolatinės Tarybos kancleris 1780 metais, pasiuntinys į 1793 metų Gardino seimą, Targovicos konfederacijos narys, Rusijos Imperijos agentas, Zelgnivsko seniūnas 1771 metais, Čarnensko seniūnas nuo 1764 metų.

## Biografija
Viktoro Račinskio (1698–1764) ir Magdelenos Dzialinskos (1719–1743), Augustino Dzialynskio sesers sūnus.

## Šaltiniai
Turkiškoji Vikipedija

**Turkiškoji Vikipedija** () – Vikipedija turkų kalba. Jos kūrimas prasidėjo 2002 m. gruodį. Joje daugiau nei 600 tūkst. straipsnių 2025 m. sausio duomenimis.

## Istorija
2017 m. balandžio 29 d. Turkijos valdžia užblokavo prieigą prie Vikipedijos. Blokavimo priežastys nebuvo atskleistos, tačiau manoma, jog enciklopedija buvo užblokuota pasirodžius straipsniams, kritikuojantiems Turkijos–ISIL santykius. Blokavimas, trukęs 991 dieną, panaikintas 2020 m. sausį, šalies konstituciniam teismui nusprendus, kad jis pažeidžia saviraiškos laisvę.

## Šaltiniai
Stanislovas Iraklijus Liubomirskis

**Stanislovas Heraklis Liubomirskis** (, 1642 − 1702 m. sausio 17 d.) − Stambus Lenkijos magnatas, Karūnos didysis pastalininkis (1669), Karūnos dvaro maršalka (1673−1676), Karūnos didysis maršalka (1676−1702), Spišo seniūnas (iki 1700 m.). Šventosios Romos Imperijos kunigaikštis.

## Biografija
Stambios ir turtingos Lenkijos bajorų Liubomirskių giminės atstovas, herbp „Druzhina“ savininkas. Karūnos didžiojo etmono ir Karūnos didžiojo maršalkos Jurgio Sebastijono Liubomirskio (1616−1677) nuo pirmos santuokos su Konstancija Ligeza (1618−1648) vyresnysis sūnus. Turėjo brolius Jeronimą Augustiną, Aleksandrą Mykolą, Pranciškų Sebastijoną ir Jurgį Dominyką. Liubomirskių Lancuto linijos giminės pradininkas.

Rezidencijų Pulavuose, Černiakove (kur įkūrė bernardinų bažnyčią ir vienuolyną) ir Ujazdove (dabartiniu metu dalis Varšuvos) valdytojas. Nuo 1688 metų išrinko savo giminės rezidenciją Lancuto pilį.  

Parašė eilę istorinių, filosofinių darbų lenkų ir lotynų kalbomis, atspausdintus didele dalimi jau po jo mirties. 

1669 metais jam buvo paskirta Karūnos didžiojo pastalininkio pareigybė. 1673 metais Stanislovas Heraklis Liubomirskis, valdęs Spišo apskritį Slovakijoje, atsisakė nuo pretenzijų į Vengrijos karūną.  

1670 metų rugsėjį-lapkritį kunigaikštis Stanislovas Heraklis Liubomirskis buvo ordinarinio seimo maršalka.

Buvo Lenkijos karaliaus Mykolo Kaributo Višnioveckio šalininkas, po to įėjo į magnatišką opoziciją, pasisakiusią prieš jo įpėdinio Jono Sobieskio politiką. 

1673 metais Stanislovas Heraklis Liubomirskis gavo Karūnos dvaro maršalkos pareigybę, o nuo 1676 iki 1702 metų užėmė Karūnos didžiojo maršalkos pareigybę. 

1700 metais perdavė Spišo seniūniją Slovakijoje valdyti savo vyresniam sūnui Janui Teodorui Liubomirskiui.  

Buvo palaidotas Varšuvoje.

## Šeima ir vaikai

Stanislovas Heraklis Liubomirskis buvo vedęs du kartus. 1669 metais pirma santuoka buvo su Sofija Opalinska (1642−1675), Karūnos dvaro maršalkos Luko Opalinskio (1612−1662) ir Izabelės Tučinskos dukterimi. Vaikai:

* Kunigaikštytė Elžbieta Liubomirska (1669−1729), žmona nuo 1687 metų Karūnos didžiojo etmono ir Krokuvos kašteliono Adomo Mikalojaus Seniavskio (1666−1726)

1676 metais antrą kartą vedė Elžbietą Denhof (1656−1702), Karūnos didžiojo pakamario Teodoro Denhofo (m. 1684) ir Katerinos Pransiškos von Besen. Vaikai:

* Kunigaikštis Jonas Teodoras (1683−1745), Krokuvos kaštelionas 
* Kunigaikštis Pranciškus (m. 1721), Karūnos armijos generolas 
* Kunigaikštis Juzefas (m. 1732), Černigovo vaivada

## Literatūra
* Stanisława Jasińska, ''Stanisława Herakliusza Lubomirskiego «Myśli o wieczności»'', 1968 .

## Nuorodos
* ''Księgi moralne, polityczne y pobożne, z łacińskiego na polski język przełożone'', 1771 .
CD Leganés

**Club Deportivo Leganés, S.A.D.** – Ispanijos futbolo klubas iš Leganeso.

## Istorija
Įkurtas 1928 m. netoli Madrido. Kitados varžėsi žemesniuose divizionuose. 2015–2016 m. sezone Antrame divizione užėmė antrąją vietą ir pateko į La Liga.

2016–2017 m. sezone  La Liga užėmė 17 vietą, kuri garantavo išlikimą La Liga. 2019–2020 m. sezone La Liga užėmė aštuonioliktąją vietą ir iškrito į žemesnį divizioną.

Nuo 2021–2022 m. sezone varžėsi Antrame divizione. 2023–2024 m. sezone tapo antrojo diviziono nugalėtojais ir pateko į stipriausią šalies futbolo lygą.

2024–2025 m. sezone vėl rungtyniavo aukščiausioje šalies lygoje, tačiau liko aštuonioliktoje vietoje ir iškrito į žemesnį divizioną.

## Pasiekimai

## Sezonai

|}

## Apranga
; Sportinės aprangos pokyčiai.
* Namuose žaidžia balta mėlyna apranga. 

## Išnašos

## Nuorodos

* Oficiali klubo svetainė
* faceboook paskyra
* SOCCERWAY
* FLASHSCORE
* Transfermarkt
* Globalsportsarchive
Goli otokas

**Goli otokas** ( 'Plikoji sala', ) – negyvenama sala Adrijos jūroje, į rytus nuo Istrijos pusiasalio, tarp Rabo, Sveti-Grguro ir Prvičio salų. Salos dydis yra maždaug 4,7 km². 1949–1989 m. čia veikė kalėjimas.

Per Pirmąjį pasaulinį karą Austrija-Vengrija saloje laikė rusų belaisvius iš rytų fronto. 1949 m. komunistinė Jugoslavijos valdžia saloje įkūrė griežtai saugomą kalėjimą bei priverstinio darbo stovyklą. Lagerio kūrime aktyviai dalyvavo generolas Stevo Krajačičius ir dešinioji Tito ranka – Edvardas Kardelis. Nuo 1949 iki 1956 m. į Goli otoką ir šalią esančią Sveti-Grguro salas buvo siunčiami politiniai kaliniai: Tito priešininkai, stalinistai, ustašiai, četnikai, monarchistai, karališkosios Jugoslavijos veikėjai. Goli otoke buvo vyrų, o Sveti-Grgure – moterų darbo stovyklos. Vienintelis Jugoslavijos lageris savo sąlygomis prilygo sovietinio Gulago priverstinio darbo stovykloms: kaliniai dirbo akmens skaldykloje, vasarą čia buvo karšta ir nebuvo pavėsio, žiemą spigino šaltis.

Kalėjimas nustojo veikti 1988 m. gruodžio 30 d., 1989 m. galutinai uždarytas. 

Šiame kalėjime kalėjo apie . Iš jų 400–600 mirė saloje. Tarp žymiausių kalinių buvo 1990–1996 m. Bosnijos ir Hercegovinos prezidentas Alija Izetbegovičius.

Šiuo metu saloje lankosi tik turistai ir piemenys iš šalia esančios Rabo salos.

## Galerija

Goli otok zatvor.jpg|Apleistas Goli otoko kalėjimas
Goli otok.jpg|Goli otoko sala


## Šaltiniai

## Nuorodos

* www.goli-otok.hr (kroatų k)
* www.goli-otok.com (vokiečių ir anglų k.)
Vicente Fox

**Visentė Foksas Kesada** (*Vicente Fox Quesada*; g. 1942 m. liepos 2 d.) – Meksikos verslininkas ir politikas, 55-asis Meksikos prezidentas, ėjęs šias pareigas nuo 2000 m. gruodžio 1 d. iki 2006 m. lapkričio 30 d.

V. Fox laimėjo 2000 m. rinkimus ir tapo pirmuoju Meksikos politiku iš opozicijos, laimėjusiu prezidento rinkimus nuo 1910 m. ir pirmuoju per 71 metus nugalėjusiu Meksikos institucinės revoliucinės partijos atstovą.

Baigęs 6 metų kadenciją politikas su šeima grįžo į savo gimtąją Gvanachuato valstiją bei prižiūri savo vardo mokymų centrą, biblioteką ir muziejų.

Taip pat politikas dažnai viešai reiškia savo nuomonę įvairiais klausimais šalyje ir užsienyje.

2016 m. buvęs Meksikos prezidentas tapo aršiu JAV prezidento rinkimų dalyvio Donald Trump kritiku. V. Fox dažnai reikšdavo nuomonę apie D. Trump pažadus statyti sieną tarp Meksikos ir JAV. Meksikos politiko nuomone, jo šalis niekada nesutiks mokėti už šią sieną ir tai yra „JAV mokesčių mokėtojų lėšų švaistymas“.

## Šaltiniai

|-
Vlada Musvydaitė

**Vlada Musvydaitė** (g. 1983 m. rugpjūčio 23 d. Pagėgiuose) – Lietuvos lengvosios atletikos čempionė, televizijos ir radijo laidų vedėja.

## Biografija

V. Musvydaitė yra Lietuvos lengvosios atletikos 400 m barjerinio bėgimo čempionė, Europos estafetės 4x400 m vicečempionė, Baltijos šalių vicečempionė. Jos tėvai taip pat buvo lengvaatlečiai: motina – 100 m bėgimo Ukrainos čempionė, tėvas – 800 m bėgimo Lietuvos čempionas.

V. Musvydaitė įgijo Vilniaus universiteto žurnalistikos bakalaurės ir tarptautinės komunikacijos magistrės laipsnį, baigė mokslus Lietuvos sporto universitete.

## Išnašos

## Nuorodos
* Asmeninis puslapis
* Vlada Musvydaitė „bėgikai.lt“ laidoje
* „Ėjimo varžybos“
Andris Ronimoiss

**Andris Ronimoiss** – Latvijos ilgų nuotolių bėgikas, dalyvaujantis bekelės ir plento varžybose.

## Pasiekimai
### Tarptautiniai laimėjimai
**Prestižiškiausi laimėjimai:**

#### Pastabos

## Išnašos
Edis Matusevičius

**Edis Matusevičius** (g. 1996 m. birželio 30 d.) – Lietuvos lengvosios atletikos sportininkas, specializuojantis ieties metime. 2017 m. pasiekė Lietuvos rekordą, kurį pagerino dar keletą kartų.

## Biografija
Gimė ir augo sporte žinomoje šeimoje: 
* tėvas Edmuntas Matusevičius – Lietuvos ieties metikas ir beisbolininkas, treneris;
* motina Dalia Zauraitė-Matusevičienė – pedagogė, olimpietė, SSRS ir Lietuvos daugkartinė bėgimo čempionė bei rekordininkė;
* brolis Edgaras – krepšinininkas;
* brolis Edvardas – kultivuojantis lengvąją atletiką (Lietuvos ieties metimo čempionas) ir beisbolą (šalies rinktinės narys, Čekijos čempionų – Brno *„Drači“* komandos – žaidėjas).

## Sportiniai pasiekimai

## Nuorodos

* Matusevičius All-Athletics svetainėje
Stephen Curry

**Vordelas Stefenas Karis** (; g. 1988 m. kovo 14 d.) – JAV krepšininkas, rungtyniaujantis Oklando „Warriors“ komandoje, JAV vyrų krepšinio rinktinės narys.

2009 m. NBA naujokų biržoje jį pirmojo rato 7 šaukimu pasirinko Oklando „Warriors“ klubas. 

## Pasiekimai
* 2024 m. vasaros olimpinės žaidynės – 
* 2021 m. NBA tritaškių konkurso nugalėtojas
* 2015 m., 2016 m. naudingiausias NBA žaidėjas
* 2015 m., 2021 m. NBA tritaškių konkurso nugalėtojas
* 2015 m. ESPY apdovanojimas geriausiam sportininkui ir NBA žaidėjui.
* 2015 m. BET apdovanojimas geriausiam sportininkui.
* 2015 m., 2017 m., 2018 m., 2022 m. NBA čempionas
* Finalo serijos naudingiausias žaidėjas 2022 m.
* Dalyvavo NBA Visų žvaigždžių rungtynėse (2014 m., 2015 m.,  2016 m., 2017 m., 2018 m., 2019 m., 2020 m., 2021 m., 2022 m.)
* 2011 m. NBA įgūdžių iššūkio nugalėtojas
* 2011 m. sporto nuopelnų apdovanojimas
* Aukso medalio laureatas 2010 m. pasaulio krepšinio čempionate Turkijoje
* Aukso medalio laureatas 2014 m. pasaulio krepšinio čempionate Ispanijoje
* Sidabro medalio laureatas 2007 m. pasaulio jaunimo krepšinio čempionate Serbijoje

## Šaltiniai
Trichonio ežeras

**Trichonio ežeras** () – didžiausias Graikijos ežeras. Telkšo Etolijos ir Akarnanijos nomo rytuose, į pietryčius nuo Agrinijo bei į šiaurės vakarus nuo Naupakto. Ežero plotas – 98,6-100 km². Didžiausias gylis – 58 m.

Prieš milijoną metų ežeras apėmė centrinę Etolijos ir Akarnanijos nomo dalį. Šiaurėje ir šiaurės rytuose stūkso Panaitoliko kalnai. Aplink ežerą auga spygliuočių ir lapuočių miškai. Peri daugiau nei 200 paukščių rūšių.

## Galerija

Trichonida lake.jpg
Trichonida.jpg
Lake Trichonida from the air.jpg


## Išnašos
Rygos maratonas

**Rygos maratonas** – kasmetinis maratono ir pusės maratono distancijų bėgimo plentu lenktynės, kuriose varžosi sportininkai iš viso pasaulio.

Rygos maratono varžybos yra didžiausias bėgimo renginys Pabaltyje. Tarptautinė lengvosios atletikos federacija įvertino Rygos maratoną kaip vieną iš geriausių pasaulyje suteikdama bronzos medalį.  

27-asis Rygos maratonas tapo gausiausiu maratonu užsienyje pagal lietuvių dalyvių skaičių.
2017 m. Rygoje finišo liniją maratono distancijoje kirto 86 lietuviai (praėjusiais metais Rygos maratoną įveikė 80 lietuvių).

## Nugalėtojai
### Maratonas
**Legenda:** 

### Pusmaratonis
**Legenda:** 

## Išnašos
SD Eibar

**Sociedad Deportiva Eibar** arba **SD Eibar** – Ispanijos futbolo klubas iš Eibaro miesto, kuris yra Gipuzkos provincijoje, Baskijos autonominėje srityje.

## Istorija
Klubas įkurtas 1940 m. sausio 1 d., visą laiką žaidė žemesniuose divizionuose, nuo 2014–2015 metų sezono varžėsi La Liga.

## Stadionas

Eibaro namų stadionas yra *[[Estadio Municipal de Ipurua]]*, kuris talpina 7083 žiūrovus.

## Pasiekimai
Aukščiausias pasiekimas 10 vieta La Liga.

## Sezonai

|}

## Apranga
; Sportinės aprangos pokyčiai.
* Namuose žaidžia bordo mėlyna apranga. 

## Treneriai
* Perico Alonso (1995 – 1998)
* José María Amorrortu (2003 – 2004)
* José Luis Ribera (2004)
* José Luis Mendilibar (2004 – 2005)
* Carlos Terrazas (2005)
* Roberto Olabe (2006)
* Manix Mandiola (2006 – 2008)
* Carlos Pouso (2008 – 2009)
* Josu Uribe (2009 – 2009)
* Ángel Viadero (2009 – 2010)
* Manix Mandiola (2010 – 2012)
* Gaizka Garitano (2015)
* José Luis Mendilibar (2015 – 2021)
* Gaizka Garitano (2021 – 2023)
* Joseba Etxeberria (2023 –)

## Išnašos

## Nuorodos
* Officiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Romanas Sanguška

Kunigaikštis **Romanas Teodoras Sanguška** (1537 − 1571 m. gegužės 12 d.) − LDK karinis ir valstybinis veikėjas, Braclavo vaivada, Lietuvos lauko etmonas (1569—1571). 

## Biografija

### Vaikystė ir jaunystė
Romano Sanguškos tėvas, Teodoras Andrejevičius buvo Voluinės žemės maršalka ir Braclavo ir Vinicos seniūnu. Motina − iš Brankovičių giminės. Jis buvo antrasis sūnus (iš trijų). Vyresnysis brolis jo buvo Žitomiro, Čerkasų ir Kanevo seniūnas Dimitras. Tokiu būdu, jau jauname amžiuje Sanguškos užėmė svarbias valstybines pareigas. 

Vyrų likimas iš kunigaikščių Sanguškų šeimos buvo nelaimingas − jie mirdavo jauni. Jauname amžiuje 1517 mirė Romano dėdė − Braclavo, Vinicos ir Zvenigorodo seniūnas, Romanas Andrajevičius. Sąlyginai jaunas mirė ir Romano tėvas 1547 metais, o Romano motina − Ana, netrukus ištekėjo už taip pat Voluinės magnato Mikalojaus Andrejevičiaus Zbaražskio.  

Romanas Sanguška išsilavinimą gavo karaliaus rūmuose. Karalius Žygimantas Augustas 1567 metais apie Sangušką rašė viename iš savo raštų, kad jis „beveik nuo savo vaikystės … paimtas į mūsų apartamentus“. Daug laiko jaunuolis skyrė karinei tarnybai, kurioje po to išgarsėjo. 17 metų Romanas Sanguška, po savo brolio tragiškos žūties, tapo šeimos galva. Tuo pačiu metu vadovaujant savo kariniam būriui, surinkto iš bajorų Sanguškų šeimos dvaro žemių, Romanas Sanguška nuo 1555 metų įstojo į tarnybą sutinkamai su karaliaus universalais. Tais pačiais metais Sanguška išvyko į Kijevą vadovaujant etmonui Mikaklojui Radvilai, kad apginti miestą nuo galimo rusų užpuolimo.

## Literatūra
*Marcin Spórna. *Słownik najsłynniejszych wodzów i dowódców polskich*. Kraków 2006. ISBN 83-7435-094-6
* Mariusz Machynia. Sanguszko (Sanguszkowicz) Roman, kniaź z linii niesuchojesko-łokackiej (ok. 1537–1571) / Polski Słownik Biograficzny. − Wrocław — Warszawa − Kraków: Zakład Narodowy Imienia Ossolińskich Wydawnictwo Polskiej Akademii Nauk, 1993.− Tom XXXIV/4. − Zeszyt 143.− S. 500–505 (lenk.).
Patrulių šachmatai

**Patrulių šachmatai** () – tai pasakiškų šachmatų rūšis, turinti taisyklę, nurodančią, kad figūra įgauna teisę kirsti arba šachuoti tik tada, kai ją gina kita savos komandos figūra (*patrulis*). Visa kita, kaip ir tradiciniuose šachmatuose.

Karaliaus puolimas neapginta figūra yra nelaikomas šachu. Abu neapginti karaliai gali stovėti gretimuose laukeliuose, nekeldami vienas kitam grėsmės.

Patrulinių šachmatų taisyklės dažniausiai naudojamos, kuriant tiesioginius, sutarto mato, atvirkščio mato, refleksinio mato serijinius ir retrošachmatų uždavinius.

Šių šachmatų nuostatos panaudojamos ne tik uždaviniuose sudarytuose tradicinėmis, bet ir su pasakiškomis figūromis. Dalyvauja konkursuose. Geriausi įtraukiami į FIDE albumus.

## Užrašai
Sutrumpintas šachmatų uždavinių tarptautinis žymėjimas prasideda trumpiniu, kuris užduotyje rašomas, nurodant užduoties tipą ir ėjimų skaičių. Toliau seka sprendinių, ar dvynių skaičius.

Kai uždaviniai sudaryti pagal pasakiškų šachmatų taisykles, tai pagal kokių šachmatų, pažymima naujos eilutės viduryjeː pav., **Patrulių šachmatai.**

## Istorija
Patrulių šachmatų taisykles 1975 m. pasiūlė olandų šachmatų kompozitorius F. H. von Meijenfeldas (*Frederick Hendrick von Meyenfeldt*).

## Uždaviniai
Patrulių šachmatų uždaviniuose svarbią vietą užima karalius, kuris paremtas savų figūrų, gali šachuoti ir matuoti priešininko karalių.

Nagrinėjant D. Borsto šachmatų uždavinį išryškėja, kaip panaudojami patrulinių šachmatų ypatumai.

Visuose sprendiniuose matas skelbiamas bokštu, kurį paremdavo pėstininkas. Juodųjų karalius negali pabėgti iš mato tinklo, nors turi 4 laukelius: traukiantis iš bokšto veikimo linijos, baltųjų karalius, remiamas bokšto, įgyja puolimo galių ir kontroliuoja juodųjų karaliaus pasitraukimui reikalingus laukelius.
 
*Trečiame sprendinyje* po bokšto ėjimo į laukelį c6 juodųjų karaliui šachas nuo baltųjų karaliaus, nes pastarąjį remia bokštas. Juodųjų karalius priverstas įsiterpti tarp baltųjų bokšto ir karaliaus ir nutraukti šių figūrų sąveiką, bet šiuo ėjimu susiriša ir pats su baltųjų karaliumi. Baltiesiems belieka paremti savo bokštą pėstininku, suteikiant jam teisę šachuoti ir matas juodiesiems – neišvengiamas.

Panašiai vyksta veiksmas ir *ketvirtame sprendinyje*, kur baltųjų karalius, paremtas bokšto, antruoju ėjimu pats šachuoja juodųjų karalių. Pastarasis įsiterpia tarp baltųjų bokšto ir karaliaus taip užstodamas baltųjų karalių remiantį bokštą ir, išvengdamas nuo baltųjų karaliaus šacho, bet pastarieji, kirsdami pėstininku juodųjų žirgą, paremia baltųjų bokštą, kuris, įgijęs šachavimo galią, skelbia matą juodųjų karaliui.

Dar keletas uždavinių, kuriuose panaudotos patrulių šachmatų taisyklės.

{|
|width="33%" |

|width="33%" |

|width="33%" |

## Šaltiniai

## Nuorodos
* Patrulių šachmatų uždaviniai
Judinamasis baltymas

**Judinamieji baltymai** () – baltymai, skirstomi į tris pagrindines šeimas: miozinus, kinezinus ir dineinus. Kinezinai ir dineinai juda mikrovamzdeliais lyg bėgiais, o miozinai judina aktino gijas. Nėra žinoma judinamųjų baltymų susijusių su tarpinėmis gijomis. Judinamieji ląstelės griaučių baltymai verčia cheminę ATP ryšių hidrolizės energiją į mechaninę, kuri naudojama krovinio (pernašos pūslelių, organelių, chromosomų ar kitų ląstelės griaučių elementų) pernašai. Kaip ir miozino, kitų judinamųjų baltymų judėjimas susideda iš kartotinių konformacinių pokyčių, sudarančių judėjimo ciklą. Mechaninio judėjimo ciklas susijęs su cheminio ciklo vyksmais, teikiančiais reikalingą procesui energiją. Tokiems ciklams nuolat kartojantis, judinamoji molekulė kartu su kroviniu juda per visą ląstelės griaučių polimero ilgį. Citoplazmos kroviniams judant išilgai mikrovamzdelių, dalyvauja kinezinas ir citoplazmos dineinas.
Eibaras

**Eibaras** (isp. ir ) – miestas ir savivaldybė Baskijoje (šiaurės Ispanija), Gipuskoa provincijoje. Jį labiausiai garsina futbolo klubas SD Eibar, kuris nuo 2014 metų žaidžia elitinėje Ispanijos futbolo lygoje.

## Istorija
Miesto įkūrėju laikomas Kastilijos ir Leono karalystės valdovas karalius Alfonsas XI Kastilietis (*Alfonso XI de Castilla*), dar žinomas kaip Alfonsas XI Teisingasis (*Alfonso XI el Justiciero*). 

1346 m. laikomi miesto įkūrimo metais.

## Sportas
### Futbolas
Žymiausi miesto klubai:
* SD Eibar
### Dviračių sportas
Nuo 2009 m. vyksta dviratininkų varžytuvės.

## Žymūs miestelėnai
* Mikel Oyarzabal – futbolininkas, atstovavęs Ispanijos rinktinei.

## Išnašos

## Nuorodos
*
Ispanijos futbolas 2016–2017 m.

**[[Ispanija|Ispanijos]] futbolo varžybos [[2016]]–[[2017]] m.**
*  prasidėjo 2016 m. rugpjūčio 19 d., o baigėsi 2017 m. gegužės 21 d.
* s turnyras prasidėjo 2016 m. rudenį, finalas įvyko 2017 m. gegužės 27 d.

## 2016–2017 m. [[La Liga]]
* **[[La Liga]]** – aukščiausioji futbolo lyga. Dalyvavo 20 komandų. 
* Dėl rėmimo sutarčių dar vadinama **La Liga Santander**. 

### Galutinė lentelė
* Čempionais tapo Real Madrid.
* "Barcelona" liko antra, Madrido "Atletikas" – trečias.

## 2016–2017 m. LaLiga2
* **LaLiga2** – antros pakopos pirmenybės.
* Nugalėtojais tapo Valensijos „Levante“ klubas.
* Antroji vieta atiteko Girona FC ekipai. Šie du klubai užsitikrino vietą kito sezono La Liga.
* Trečiojo kelialapio į La Liga likimas sprendėsi atkrinatamosiose varžybose, kuriose dalyvavo **[[CF Getafe]]**, **[[CD Tenerife]]**, **[[Cádiz CF]]**, **[[SD Huesca]]**. 
: Trečią kelialapį į La Liga iškovojo **[[CF Getafe]]**, kuri finale palaužė **[[CD Tenerife]]**.

### Galutinė lentelė

### Atkrintamosios rungtynės

**Pusfinalio rungtynės tarp [[SD Huesca]] ir [[CF Getafe]]:**
* 2017 m. birželio 14 d. SD Huesca – CF Getafe 2:2.
* 2017 m. birželio 17 d. **[[CF Getafe]]** – SD Huesca 3:0.

Bendru rezultatu 5-2 nugalėjo **[[CF Getafe]]** ir pateko į finalą.

**Pusfinalio rungtynės tarp [[Cádiz CF]] ir [[CD Tenerife]]:**
* 2017 m. birželio 15 d. **[[Cádiz CF]]** – Tenerife 1:0.
* 2017 m. birželio 18 d. **[[CD Tenerife]]** – Cádiz CF 1:0 (1:0).

Į finalą iš šios poros pateko **[[CD Tenerife]]**.

**Finalas:**

Finalo rungtynės sužaistos 2017 m. birželio 21 ir birželio 24 dienomis. CF Getafe ir CD Tenerife rungtynėse sprendėsi, kuri komanda kitą sezoną pakils į La Liga.

CD Tenerife nugalėjo varžovus 1-0 namų arenoje. CF Getafe nugalėjo 3-1 atsakomosiose varžybose namų arenoje ir laimėjo vienintelį kelialapį į La Liga. 

## 2016–2017 m. [[Ispanijos futbolo taurė]] ''(Karaliaus taurė - Copa del Rey)''
* **[[Ispanijos futbolo taurė]]** – pagrindinis Ispanijos futbolo atkrintamųjų varžybų turnyras, vykstantis nuo 1902 metų.
### Finalo ir pusfinalio rungtynės

I etapas (1/128 f.) prasidėjo 2016 m. rugpjūčio 31 d. Jame žaidė žemesniųjų divizionų komandos. Nuo IV etapo (1/16 f.) taurėje kovojo elito komandos.

### Pusfinalis
Pusfinalio pirmosios rungtynės buvo žaidžiamos 2017 m. vasario 1 ir vasario 2 dienomis.

Atsakomosios pusfinalio varžybos vyko 2017 m. vasario 7–8 dienomis.

Pagal dvejų rungtynių rezultatus į finalą pateko FC Barcelona ir Deportivo Alavés.

### Finalas
Finalas vyko 2017 m. gegužės 27 d. FC Barcelona prieš Deportivo Alavés. 

Finale 3-1 nugalėjo **[[FC Barcelona]]**.

#### Finalo rungtynės
----

## Išnašos

## Nuorodos
* RSSSF duomenų bazė
* SOCCERWAY
* futbolo taurė pagal FLASHSCORE
Pindo nacionalinis parkas

**Pindo nacionalinis parkas** () – nacionalinis parkas Graikijoje, kalnuotoje vietovėje, tarp Vakarų Makedonijos ir Epyro periferijų, vakarinėje Pindo kalnų dalyje. Parkas įkurtas 1966 m. Apima 6927 ha. Reljefas sviruoja nuo 1076 iki 2177 m aukščio virš jūros lygio. Parko teritorijai būdingi juodojųjų pušų ir bukų tankūs miškais, uolėti kalnagūbriai, sraunūs upeliai bei ežerai. Yra kelios viršukalnės, kurių aukštis siekia 2000 m. Parkas priklauso Natura 2000 saugomų teritorijų tinklui.

## Fauna

Parke sutinkami lokiai, lūšys, elniai, vilpišiai, vilkai, kiaunės, šernai ir voverės.

Užregistruotos penkios šikšnosparnių rūšys, populiariausia – rudoji nakviša. Parko teritorijoje peri daugiau nei 80 rūšių paukščių. 10 iš jų retos rūšys, tokios kaip karališkasis erelis, kilnusis erelis, kt. Rečiausiai sutinkama rūšis – raguotasis vieversys.

## Šaltiniai

## Nuorodos
* Pindo nacionalinio parko nuotraukų galerija
Podhalė

**Podhalė** – Lenkijos pietinis regionas, esantis Tatrų papėdėje.

## Vietinis folkloras
Regionas yra garsus savo folkloro tradicijomis, kurias atnešė Lenkijos ir Transilvanijos gyventojai XIV–XVII a. vykstant migracijai. Podhalė yra istorinė Mažosios Lenkijos dalis, kurios sostinė yra Krokuva.

## Lankytini objektai
Regiono populiariausios lankytinos vietos yra Zakopanės kalnų kurortas ir Morske Oko ežeras, kuris, pasak vietinės lefendos, požeminiais koridoriais yra sujungtas su Adrijos jūra. Naujasis Targas, esantis prie Dunajeco upės, yra regiono centras.

## Taip pat skaitykite
* Pieninai
Ignas Brasevičius

**Ignas Brasevičius** (g. 1984 m. rugsėjo 21 d. Druskininkuose) – Lietuvos lengvaatletis, ilgų nuotolių bėgikas.

## Pasiekimai

2016 m. Berlyno maratone jis užėmė 24-ąją vietą ir įvykdė pasaulio čempionato normatyvą. I. Brasevičius finišavo per 2 valandas 18 minučių 56 sekundes. Tai buvo ne tik sportininko asmeninis rekordas, bet ir geriausias Lietuvos sezono rezultatas.

2020 m. Lietuvos lengvosios atletikos čempionate Brasevičius laimėjo 10000 m bėgimą. Trasoje sportininkas pasiekė asmeninį rekordą (29:53.81) ir tapo pirmuoju Lietuvos atstovu per 17-ą metų įveikusiu distanciją greičiau nei per 30 minučių.

## Pasiekimai

## Išnašos
Bartekas

**Bartekas** () – senas ąžuolas Lenkijoje. Auga Zagnanske, netoli Kelcų, Švento Kryžiaus kalnuose. Amžius – 686 m. (patikslintas 2016 m.). Lenkijoje yra ir senesnių medžių, tačiau jie mažiau žinomi.

Ąžuolo aukštis – 33,5 m, plotis – 970 cm ir 13,5 m ties pagrindu. Medžio laja plečiasi 40 m. Yra žinoma, jog karalius Kazimieras III Didysis (1310–1370) buvo teisiamas po Barteku, o karalius Jonas Sobieskis čia ilsėjosi grįždamas iš Vienos mūšio (1683 m.).

Ąžuolas yra vis dar gyvybingas, bet skursta. 1829 m. jis turėjo 14 pagrindinių šakų, šiandien yra išlikusios 8. 1920 m. kamieno vidus buvo padengtas kalkakmeniu, kuris 1960 m. buvo pašalintas ir pakeistas dervos pagrindo medžiaga.

## Šaltiniai
Ispanijos futbolas 2015–2016 m.

**[[Ispanija|Ispanijos]] futbolo varžybos [[2015]]–[[2016]] m.**
*  prasidėjo 2015 m. rudenį, baigėsi 2016 m. pavasarį;
* s turnyras prasidėjo 2015 m. rudenį, finalas įvyko 2016 m. gegužės 22 d.

## 2015–2016 m. [[La Liga]]
* **[[La Liga]]** – aukščiausioji futbolo lyga. Dalyvavo 20 komandų.
* Čempionais tapo FC Barcelona.

### Galutinė lentelė

## 2015–2016 m. [[Ispanijos futbolo taurė]]
* **[[Ispanijos futbolo taurė]]** – pagrindinis Ispanijos futbolo atkrintamųjų varžybų turnyras, vykstantis nuo 1902 metų.
### Finalo ir pusfinalio rungtynės

### Pusfinalis
Pusfinalio pirmosios rungtynės buvo žaidžiamos 2016 m. vasario 3 d., kai FC Barcelona įtikinamai 7:0 nugalėjo varžovus ir vasario 4 d., kai FC Sevilla įveikė savo varžovus.

Atsakomosios pusfinalio varžybos vyko 2016 m. vasario 10 ir vasario 11 dienomis.

Pagal dvejų rungtynių rezultatus į finalą pateko FC Barcelona ir FC Sevilla.

### Finalas

Finalas 2016 m. gegužės 22 d. FC Barcelona prieš FC Sevilla. 

Pagrindinis rungtynių laikas baigėsi 0:0, o pratęsimo metu buvo įmušti du įvarčiai ir 2-0 nugalėjo **[[FC Barcelona]]**. 
 

#### Finalo rungtynės
----

* FC Barcelona finale nugalėjo 2-0 ir iškovojo šalies futbolo taurę.
-----------------------------------

## Išnašos

## Nuorodos
* RSSSF duomenų bazė
* SOCCERWAY
Adama Barrow

**Adama Barau** (g. 1965 m. vasario 16 d. Mankamang Kunda, Gambija) – Gambijos politikas ir trečiasis bei dabartinis Gambijos prezidentas nuo 2017 m., atstovaujantis Gambijos politinių partijų koalicijai. 2017 m. jis Gambijos prezidento rinkimuose įveikė tuometinį prezidentą Yahya Jammeh.

## Biografija
Adama Barau gimė Mankamang Kundoje, mažame kaimelyje, netoli Bas Santa Su. Jis lankė Kundos pradinę mokyklą Bandžulyje. XXI a. 1-ojo dešimtmečio pradžioje kurį laiką gyveno Jungtinėje Karalystėje, į Gambiją sugrįžo 2006 m. 2016 m. savo kandidatu į Gambijos prezidento rinkimus jį pasirinko septynių partijų koalicija *United Democratic Party*. 2021 metų lapkritį Adama Barrow paskelbė apie savo kandidatūrą 2024 metų prezidento rinkimuose. 2021 m. gruodį buvo perrinktas antrai kadencijai.

## Išnašos
Córdoba CF

**Córdoba CF** – Ispanijos futbolo klubas iš Kordobos.

## Istorija
Klubas įsikūrė 1953 m. kaip **Club Deportivo San Álvaro**, o 1954 m. gavo dabartinį pavadinimą.

Devynis sezonus praleido La Liga, tačiau 2014–2015 m. sezone liko paskutinėje vietoje (20) ir iškrito į žemesnį divizioną. 

Kurį laiką rungtyniavo Segunda División (antroje pakopoje).

## Apranga
; Sportinės aprangos pokyčiai.
* Namuose žaidžia balta žalia apranga. 

## Stadionas
Namų stadionas vadinasi Estadio Nuevo Arcángel, o jo talpa 21822 vietos.

## Sezonai
* Tuometinis *CD San Álvaro*

*Nuo 1954 m. žinomas kaip *Córdoba CF*

Šaltinis: RSSSF duomenų bazė.
----
***9** sezonai La Liga
***29** sezonai Segunda División
***20** sezonai Segunda División B
***3** sezonai Tercera División

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Tachosas

**Tachosas** (Teosas, Džeho, valdė 365–360 m. pr. m. e.) – XXX senovės Egipto dinastijos valdovas.

Tachosas buvo Nektanebo I sūnus ir laikėsi agresyvesnės užsienio politikos Persijos atžvilgiu. Jis pradėjo valdyti 365 m. pr. m. e. ir organizavo karinį žygį į Palestiną. Jo pajėgos, sudarytos iš egiptiečių ir graikų samdinių, buvo remiamos atėniečių generolo Chabrijo ir  Spartos karaliaus Agesilajo. Norėdamas finansuoti karinę kampaniją Tachosas pakėlė mokesčius ir konfiskavo šventyklų turtą. Jam išvykus Egipte kilo maištas prieš jo valdžią. Papildomai žygio metu kilo nesutarimai tarp jo ir saviškių generolų bei Agesilajaus. Galų gale Tachosas buvo priverstas bėgti ir prieglobstį surado Persijoje. Po jo Egipto faraonu tapo sūnėnas, generolas Nektanebas II.

## Literatūra
* Encyclopaedia Britannica, 2008 10 23
* touregypt.net
Šiluminio šoko baltymas

**Šiluminio šoko baltymai (HSP)** – tai baltymų klasė, kuriuos gamina ląstelės reaguodamos į poveikį šoko sąlygomis. Tai yra baltymų, dalyvaujančių formuojant kitų baltymų erdvinę struktūrą arba ją suardant, klasė. Jie pirmą kartą buvo aprašyti atsižvelgiant į šiluminį šoką, tačiau dabar žinoma, kad taip pat reaguoja kitomis šoko sąlygomis, pavyzdžiui, šalčio, UV spindulių, ir žaizdų gijimo arba audinių atsistatymo metu.

F.M. Ritossa (1962) – italų biologas tyrinėdamas drozofilų lervų vystymąsi, pastebėjo, kad pakėlus temperatūrą nuo įprastos 25 °C iki 32 °C, lervų chromosomose atsirado daugybė naujų aktyvių sričių. Tyrimo rezultatas – temperatūra indukuoja naujų genų raišką; po dešimtmečio buvo patvirtinta, kad pakėlus temperatūrą lervose atsiranda keletas baltymų.

Per trumpą laiką drozofilų (lot. Drozophila melanogaster) HSP kiekis gali padidėti iki 1000 kartų. Temperatūra, įtakojanti HSP indukciją, priklauso nuo optimalios temperatūros organizmui gyventi. Pavyzdžiui optimali drozofilų gyvavimo temperatūra 25 °C, HSP indukcija sukeliama 33-37 °C temperatūroje; žinduolių optimali gyvavimo temperatūra 37 °C, tuomet apsauginė reakcija į pavojų – karščiavimo temperatūra.

Daugelis šios grupės elementų atlieka šaperonų funkciją stabilizuodami naujus baltymus, siekiant užtikrinti teisingą baltymų lankstymą ar padedant perlankstyti baltymus, kurie buvo pažeisti ląstelių streso metu. Ryškus šiluminio šoko baltymų atstatymas yra esminė reakcijos į šiluminį šoką dalis, kurį, visų pirma, įtakoja šiluminio šoko faktorius (HSF). HSP aptinkami beveik visuose gyvuosiuose organizmuose – tiek bakterijose, tiek žmonėse.

Šiluminio šoko baltymų pavadinimai skirstomi pagal molekulinį svorį. Pavyzdžiui, Hsp60, Hsp70 ir Hsp90 atitinkamai priskiriami šiluminio šoko baltymų klasėms dėl 60, 70, ir 90 kilodaltonų (kDa) dydžio.

Šiluminio šoko baltymai – tai viena iš baltymų klasių, kuri padeda apsaugoti ląsteles nuo šoko, –šilumos, šalčio, ir deguonies arba gliukozės (cukraus) trūkumo. Kiti šoko veiksniai, indukuojantys daugelį HSP: sunkieji metalai, nuodingosios medžiagos, etanolis ir nervinė įtampa. HSP indukcija įvyksta labai greitai ir būna itin stipri – tai organizmo apsauginė reakcija į pavojų. Šiluminio šoko baltymai padeda kitiems baltymams funkcionuoti įprastose ląstelėse ir didelis jų kiekis gali būti aptinkamas vėžinėse ląstelėse. Šiluminio šoko baltymas (Hsp90) yra tiriamas vėžio gydymui.

## Šaltiniai
* Vida Mildažienė, Sonata Jarmalaitė, Rimantas Daugelavičius. Ląstelės biologija. Kaunas, 2004
* http://www.ligos.lt/lt/terminai/siluminio-soko-baltymai-hsp/2514/
* https://www.cancer.gov/publications/dictionaries/cancer-terms?cdrid=617664
* https://www.coursehero.com/file/p6tahgir/M-Ritossa-1962-Italian-biologist-studying-development-of-fruit-fly-Drosophila/
Rytų Sarajevas

**Rytų Sarajevas** (, anksčiau ***Serbų Sarajevas***, ) – rytinė Sarajevo dalis (Serbų respublika, Bosnija ir Hercegovina). Susideda iš rytinių Sarajevo priemiesčių. 61 516 gyventojų (2013 m. duomenys). Priklauso Sarajevo metrapolitui.

Rytų Sarajevas įsikūręs Sarajevo slėnyje, Dinarų kalnyno centre. Apsuptas kalvotų miškų bei penkių kalnų (didžiausias Treskavica, 2088 m). Kiti keturi žinomi kaip Sarajevo olimpiados kalnai (žr. 1984 m. žiemos olimpinės žaidynės).

Vakarinėje miesto dalyje teka Železnica. Įteka į Bosną.

## Tautinė sudėtis

## Šaltiniai
Peilinė sklendė

**Peilinė sklendė** () - sklendė, kuri ašiniu judesiu uždaro arba atidaro klampių skysčių srautą. Uždarymo elementas sudarytas iš metalinės plokštės (peilio), kurios briauna yra aštri. Uždarymo metu aštrus peilis palengvina prasiskverbimą terpėje ir užtikrina sklendės sandarumą, taip pat nesudaro sąlygų nusėdusių dalelių kaupimuisi sandarinimo žiede. 

## Naudojimo sritys

Peilinės sklendės yra plačiai naudojamos klampiose, didelio tankio, abrazyvinėse terpėse. Pagrindinės peilinių sklendžių naudojimo sritys: popieriaus pramonė, nuotekų tinklai ir valymo įrenginiai, dumblo apdorojimo įrenginiai, chemijos pramonė. Peilinės sklendės naudojamos milteliniams ir kristalizuotiems produktas, alaus ir vyno pramonėje, cemento pramonėje.

## Peilinių sklendžių suskirstymas

Peilinės sklendės pagal sandarinimo ypatumus skirstomos į vienpusio sandarinimo peilinės sklendes, kai srautas sandarinamas tik iš vienos pusės, ir į dvipusio sandarinimo peilines sklendes, kai srautas sandarinamas iš abiejų pusių.

## Pagrindinės charakteristikos
* Dėl savo mažų gabaritų šis sklendžių tipas yra naudojamas ribotose erdvėse;
* Didelis pralaidumas ir maži slėgio nuostoliai;
* Didelis sandarumas;
* Galimos skirtingos uždarymo galimybės (pneumatinė, rankinė, elektrinė pavara);
* Galimi skersmenys DN 50 – DN 4000.

## Literatūra

*Flowtech Technologies;
*CMO Technologies ;
*Smith,P. 2004. *Valve selection handbook*. 413 psl. Didžioji Britanija.
Mažasis dėmėtasis kivis

**Mažasis dėmėtasis kivis** (*Apteryx owenii*) – strutinių paukščių (*Struthioniformes*) būrio neskraidantis paukštis.

## Paplitimas ir biotopas
Endeminis Naujosios Zelandijos paukštis. 2012 metais suskaičiuota apie 1650 individų. Didžiausia populiacija Kapiti saloje – 1200 individų. Biotopas – visžaliai miškai ir krūmynai.

## Išvaizda
Mažiausias kivių () genties atstovas. Kūno ilgis 35–45 cm. patinai sveria 0,9–1,3 kg, o patelės 1–1,9 kg. Plunksnų danga – rusvai pilkos plunksnos, išmargintos baltomis dėmėmis. Plunksnos ilgos, primena plaukus. Aplink žiotis turi plunksnų vibrises. Snapas plonas ir ilgas. Snapo gale yra šnervės. Sparnai trumpi, sunykę. Uodegos neturi, tačiau turi trumpą uodegikaulį.

## Biologija
Neskraidantis, naktinis paukštis, pasižymi puikia uosle ir klausa. Apie savo teritorijos ribas praneša šūkaudami ir švilpaudami. Gindami savo teritoriją kaunasi nagais, palikdami daug plunksnų. Dieną slepiasi urvuose, uolų plyšiuose, tuščiaviduriuose rąstuose ar tankioje žolėje. Maisto ieško naktį. Iš dirvos ilgu snapu kapsto įvairias žieduotąsias kirmėles, lervas, o nuo dirvos paviršiaus surenka vorus, muses, vabalus, vikšrus, nukritusius vaisius ir lapus.

Monogaminiai paukščiai. Tuoktuvių periodas nuo ankstyvo pavasario iki rugsėjo pradžios. Lizdą suka urve, kurį išsikasa patys. Dėtyje vienas kiaušinis, tačiau 15 % atvejų – du. Kiaušinio dydis siekia ketvirtadalį patelės masės. Peri patinas, o patelė saugo lizdą. Peri 63–76 dienas. Tėvai jauniklių nemaitina, nes pakankamai maisto medžiagų jie gavo iš trynio. Po 5–7 dienų jaunikliai pradeda savarankiškai maitintis. 20–60 dienų jaunikliai dar sugrįžta į lizdą nakvynei. Šalia jauniklių visada būna patinas. Patelė lizdą stebi ir saugo atokesnėje vietoje. Ji niekada nesugrįžta į lizdą.

## Apsauga
Pasaulinės gamtos apsaugos organizacijos (IUCN) duomenimis, mažasis dėmėtasis kivis priskiriamas beveik nykstančioms rūšims.

Mažojo dėmėtasis kivio populiacijos mažėjimo priežastys:
* Invazinės gyvūnų rūšys: katės, šunys, kiaunės. Dar XIX amžiuje mažieji dėmėtieji kiviai išnyko Šiaurės saloje. Manoma, kad juos išnaikino sulaukėję šunys.
* Medžioklė tyrinėjimo tikslais, prekyba oda ir iškamšomis Europos muziejams.

1912 metais 5 paukščiai buvo atgabenti į Kapiti salą. Saloje jie neturi priešų, todėl jų skaičius nuolat auga. Dalis paukščių yra perkeliami į kitas salas. 1989 metais pradėta veisti nelaisvėje.

## Šaltiniai
Vaisgėliškio botaninis draustinis

**Vaisgėliškio botaninis vaistažolių draustinis** – saugoma gamtos erčia, esanti Ukmergės rajone, Vaisgėliškio miško pievose, plytinčiose 7,1 ha tarp Šventosios upės ir jos intako Siesarties. Įsteigtas 1979 m.

Šiose pievose nepaprastai gausiai auga raktažolės, gegužraibės, paprastieji burbuliai, vaistinės noteros, jonažolės, vaistinės baltašaknės, lieknosios plukės, valerijonai ir kitokie retai sutinkami žoliniai augalai. Čia yra vienintelė Lietuvoje gauruotųjų viksvų radimvietė. Siesarties upėje gyvena Europoje saugomos žuvys – kūjagalviai.

## Šaltiniai
* http://www.vilnijosvartai.lt/vietoves/vaisgeliskis/
Antanas Pukas

**Antanas Pukas** (g. 1934 m. gruodžio 13 d. Panevėžio rajone, Vepų kaime) – išradėjas, televizorių „Šilelis“ kūrėjas.

## Biografija
Antanas Pukas gimė 1934 m. gruodžio 13 d. ūkininkų Pranciškaus Puko ir Antaninos Pukienės šeimoje, Panevėžio raj., Vepų kaime. 1945 m. su šeima ištremtas į Sibirą (Komijos ATSR). 1946 m. visa šeima iš Sibiro pabėgo ir grįžo į Lietuvą. Grįžus tėvai savo vaikams surado globėjus, kad jie turėtų galimybė mokytis. Tėvai tuo tarpu 1950 m. vėl buvo ištremti į Sibirą, iš kur grįžo tik 1958 m.

1954 m. mokyklą baigė Ukmergėje. 1959 m. baigė Kauno politechnikos institutą, 1967 m. baigė Rygos visuomeninį patentų institutą, o 1972 m. neakivaizdiniu būdu Maskvos centrinį patentžinystės kvalifikacijos kėlimo institutą.

Nuo 1959 m. Kauno radijo gamyklos (KRG) specialaus konstravimo biuro vedantysis inžinierius, vėliau Kauno radijo matavimo technikos mokslinio tyrimo instituto vyr. mokslinis bendradarbis.

## Inžinerinė veikla
Pradėjęs dirbti Kauno radijo gamyklos (nuo 1980 m. Kauno radijo gamykla „Banga“) specialaus konstravimo biure Antanas Pukas specializavosi magnetolų kūrime ir yra magnetolų „Vaiva“, „Minija-4“, „Lietuva“ ir „Nida“, „Nida-3“ pagrindinis autorius. Vėliau Kauno radijo gamyklai pradėjus orientuotis išskirtinai televizorių gamyboje intensyviai dirbo prie visų modifikacijų televizorių „Šilelis“ kūrimo. 1976 m. registravo nešiojamo televizoriaus „Šilelis“ 403D, o 1981 m. – spalvoto nešiojamo televizoriaus „Šilelis“ 410D prototipus.

Nuo 1964 m. iki 1990 m. Antanas Pukas, bendradarbiaudamas su Kauno radijo gamyklos bei Kauno medicinos instituto mokslininkais ir bendraautoriais įregistravo 45 išradimus bei įdiegė 19 racionalizacinių pasiūlymų elektrotechnikos bei medicinos srityse.

## Įvertinimas
1988 m. už IV kartos portatyvinių televizorių „Šilelis“ bazinio modelio (2UPT-16-1) sukūrimą Antanui Pukui ir bendraautoriams buvo skirta LTSR valstybinė premija.

## Nuorodos
* Radio Catalog for the radio manufacturer Kauno Radijo Gamykla (KRG), Kaunas 
* Kur gimė ir augo „Šilelis“: Kauno radijo gamyklos „BANGA“ istorijos fragmentai 

## Šaltiniai